JohanHeinsen/ENO huggingface dataset:
Odense Adresse-Contoirs Efterretninger, 1824-07-20
Offentlige Foranstaltninger. Af det Kongel General-Toldkammer og Kommerce=Kollegium er, efter allerhøieste Bemyndigelse, under 13 d. M. udstædt en Bekjendtgjørelse om, at der, med Hs. Majestæts allernaadigste Approbation, er fra Toldvæsenets Side foranstaltet en samlet Krydsindretning i Farvandene under Rigets Kyster, samt at det er en Selvfølge, at de Bestemmelser, Toldforordningen af 1 Febr. 1797 indeholder, saavel angaaende Toldbetjentenes Rettigheder som de Søfarendes Forpligtelse, naar Toldbetjente melde sig for at gaae ombord paa Skibe, ogsaa ere anvendelige, naar disse sidste anvendes af Krydsbetjentene.
Odense Adresse-Contoirs Efterretninger, 1824-07-20
En Øvrighed havde til Kancelliet indsendt Auctionskonditionerne for Salget af en Stervboes Gaard, hvorved erfaredes, at Kjøberen var paalagt at betale 2 Procent af Kjøbesummen til Skifterettens ene Medlem, for at affatte Auctionskonditionerne og modtage Kjøbesummen. Herpaa har Kancelliet under 26 f. M. svaret, at ligesom denne Sportulering er stridende imod Bestemmelserne i den 885 i Sportel=Reglementet af 22 Marts 1814, hvorved det paalægges Skifteforvalteren, for det ham tillagte Sallarium at iagttage Alt, hvad der henhører til et Boes Behandling, saaledes er den ogsaa aldeles imod Pl. af 3 Juni 181867. Høiesterets 2de ordinaire eller Sommer=Sessioner for indeværende Aar, hvoraf den første begynder Mandagen den 26 dennes, skulle, efter allerhøieste befaling, fremholdes paa Rosenborg Slot.
Odense Adresse-Contoirs Efterretninger, 1824-07-20
Ved Høiesterets Dom af 10 Febr. d. A. er den paa de af Skipper Chr. Sove fra hans førende Skib Tordenskjold, Natten imellem den 16 og 17 October 1820 udlossede Varer stedfundne Anholdelse ophævet, og bemeldte Varer bør af Toldvæsenet i Nakskov udleveres i lige saa go Stand som de modtoges. En Jens Gregersen med Flere, som af Justitien vare tiltalte for at have forenet sig om at hans Hustrue skulde bedrive Utugt, paa det at de kunde aftvinge en Mand Penge, ere dømte til Arbeide i Kjøbenhavns Forbedringshuus, Jens Gregersen og Hustrue hver i i 2 Aar og de 2 andre Tiltalte hver i 18 Maaneder. Sadelmagersvend Christian Didrichsen er for forøvet Overfald paa Landeveien dømt til Arbeide i Kjøbenhavns Forbedringshuus i 1 Aar. Arrestantinde Jnger Kirstine Marie Christensdatter, der var tiltalt for Barnefødsel i Dølgsmaal. og Fostermord, er dømt til Forbedringshuusarbeide i Viborg Tugt- og Forbedringshuus i 3 Aar. J Sagen, nogle Kjøbmænd med Flere af Thisted contra Skipper Christen Nordentoft, angaaende Jndstevntes formeentlig begangne Land- og Forprang, er afsagt følgende Dom: Over=Politirettens Dom (hvorved Skipperen er tilpligtet at betale en Mulkt af 50 Rbd. Sølv til lige Deling imellem Klagerne og Thisted Byes Kjemmerkasse, samt Sagens Omkostninger, men iøvrigt frifunden for deres Tiltale i denne Sag) bør ved Magt at stande. Processens Omkostninger for Høiesteret betale Citanterne til Jndstevnte med 100 Rbd. Sølv. Saa betale de og til Justitskassen som Tabende 5 Rbd. Sølv. Under 5 Marts d. A. er den af tiltalte Brændeviinsbrænder Kolds i Kallundborg fremsatte Beskyldning i Retten mod den konstituerede Dommer, Byskriver Melchior, at det var en Skam at han vilde holde med Tyverkjendt død og magtesløs, og bør Tiltalte at bøde til Dommeren 43 Lod Sølv, have sin Boeslod til Kongen forbrudt, og desuden bøde sine 3 Mark, som en Løgner m. v. For Barnefødsel i Dølgsmaal og for at have dræbt sit Barn, er Arrestantinden Kirsten Jørgensdatter tildømt at miste sin Hals og hendes Hoved sættes paa en Stage. Jens Laursen Thorupgaard, som var tiltalt for intenderes Jldspaasættelse, er dømt til Forbedringshuusarbeide i Viborg, Tugt- og Forbedringshuus i 5 Aar.
Odense Adresse-Contoirs Efterretninger, 1824-07-20
Politiet i Viborg har bekjendtgjort, at de af Læderremme bestaaende Mundkurve herefter ingenlunde ville sikrede løsgaaende Hunde fra at dræbes, da de ikke forhindre Dyret fra at bide, naar de ere skjødesløst paalagte, og hindre dets frie Aandedrag, naar de ere fast paalagte, hvorimod som forsvarlige Mundkurve kun de kunne ansees, der ere saaledes indrettede, at om Hundens Snude er anbragt og udenfor den gaaer en bred, sig stedse videre udad staaende Tud af Blik, inden for hvilken Dyret kan lade og have frit Spil med Tungen.
Odense Adresse-Contoirs Efterretninger, 1824-07-20
Videnskabelighed. Universitetet i Rostock har nylig meddeelt den ogsaa som Bibelfortolker berømte Pastor og Ridder Funk i Altona den theologiske Doctorgrad, i Betragtning af den i hans Skrifter fremlysende videnskabelige og theologiske Lærdom.
Odense Adresse-Contoirs Efterretninger, 1824-07-20
Den 2d. høitideligholdtes i Altona Klopstocks 10 osaarige Fødselsfest af hans Slægtninger, Venner og Høiagtere. Først bekrandsedes hans Grav paa Ottensens Kirkegaard under Harmoniemusik og Palmer af Digterens egne, afvexlende med Taler og Bønner. Derefter begav Toget sig hen til Dr. Mutzenbechers dekorerede Musiksal, hvor Klopstocks Buste var opstilt foran en Lind, hvis Blade bevægedes ved Lufttræk, og mellem hvis Grene en gylden Lyre svævede. Hele Orchestret var prydet som en Skov af Egeløv og Myrther, der samledes ved Krandse i Midten, hvor en forgyldt Engel svævede imellem Rosen= og Laurbærkrandse. Taler og Oder til Festen fremsagdes af Professorerne Eggers, Clausen, Domherre Meyer og Prof. Schutz fra Halle. Til Slutning afsang endeel af Sangchoret Klopstocks Anferstehen &c.
Odense Adresse-Contoirs Efterretninger, 1824-07-20
Det Keiserl. Russiske Videnskabernes Akademie i St. Petersborg har valgt Professor i Astronomien ved Kbhvns. Universitet, Dr. Juris Schumacher, R. a D. og Dannebrogsmand, til dets korresponderende Medlem.
Odense Adresse-Contoirs Efterretninger, 1824-07-20
J det Kongel. Videnskabernes Selskabs Møde den 2 og 23 April forelæste Prof. i Botaniken Schouwen Afhandling over det Spørgsmaal, om Klimatterne væsentligen ere forandrede:
Odense Adresse-Contoirs Efterretninger, 1824-07-20
Vor Landsmand Dr. Schønberg i Neapel er af den franske Regjering, med Hensyn til hans lige saa heldige som fuldkommen uegennyttige Helbredelse af nogle fattige Franskmænd, bleven tilstillet en stor, skjønt præget Guldmedaille.
Odense Adresse-Contoirs Efterretninger, 1824-07-20
Odense. For denne Aarstid vedbliver Luften at være heel urolig med daglig kold Blæst fra Nordvest, og undertiden Regn. Jmidlertid venter Man, at Rughøsten om en Uges Tid vil tage sin Begyndelse. Rapsen er alt afskaaret heromkring; men skal i Aar være temmelig hjemsøg, af Orm. Markedsdagen i forrige Uge var som den pleier i Folk nok, men ingen Penge og mindre Handel, undtagen med Mavens Reqvisiter. Foruden de nye Bankoseddelfabrikanter samles her atter paa Medlemmerne af en stor Tyvebande fra Landet, saa det begynder at fattes paa Værelser i den store Gaard ved Flakhaugen.
Odense Adresse-Contoirs Efterretninger, 1824-07-20
Vakancer under det danske Kancellie: Sundbye Pastorat i Lolland, 250 Rbd. - Ølsted Sognekali Aarhuus Stift, 170 Rbd. - Græse og Sigerslevvester Sognekald i Sjælland, 255 Rbd. - Ørre og Sinding Sognekald i Ribe Stift, 160 Rbd. - Ulvborg og Raasted Sognekald i Ribe Stift, 110 Rbd. - Odde Sognekald i Island, 121 Rbd.
Odense Adresse-Contoirs Efterretninger, 1824-07-20
- Herredsfoged-Embedet i Elboe, Brusk og Holmans Herreder under Veile Amt.
Odense Adresse-Contoirs Efterretninger, 1824-07-20
Indsendt.) Den mærkede H. S. røber ved sit langtrukne Galimathias i Avisen No. 99, at ikke redelig Sandhedsiver, men Pøbelsands og Lyst til at overstænke Næsten, maa udgjøre Hovedbuddet i hans Katekismus. Han lade sig derfor nøie med det engang givne Svar, der indeholder al fornøden Gjendrivelse af hans selvdigtede, taabelige Beskyldninger. Denne Beslutning finden Jndsenderen at skylde baade sig selv og et agtværdigt Publikum, som bør forskaanes for flere Prøver paa den skjulte Angribers lumpe Udfolkningsgave; desuden vilde ethvert videre Alvorsord være spildt paa et Væsen, der med en umiskjendelig Bulbidernatur lægger en saa ægte Bajas=Færdighed for Dagen, at Andre hverken behøve at bryde Staven over ham eller drive Løier med hans Kattespring. Jøvrigt var det at ønske, om hans Adfærd maatte lede Vedkommende paa Spor efter Formændene for det overhaandtagende Sektererie, hvilke neppe bør søges blandt den enfoldige Almuesmand, men snarere i den Øglerede, hvorfra det frodigt, fremskydende Jesuitterie vil vildlede Mængden. Sat Sapienti betisse ments. Regnskab. for de frivillige Bidrag til Mindestøtten paa den som Læge og Menneskeven agtede Stiftsphysikus Dr. Johannes EichelsGrav.
Odense Adresse-Contoirs Efterretninger, 1824-07-20
Jfølge Indbydelsen af 1 Octbr. 1822 har hele Jndtægter været . . . . . . . . . . . . . . . . . . . . 401 Rbd. 84 hvoraf den ædle Hædersmand, som bragte Tingen paa Bane, foruden sit først tegnede Bidrag. af 25 Rbd. endvidere har tilskudt 72 Rbd. Udgivter.
Odense Adresse-Contoirs Efterretninger, 1824-07-20
For Monumentet at forfærdige med Transport, Arbeidsløn og Materialier til dets Opsættelse, et Ege-Stakits Opførselse omkring Gravstedet, Postpenge r. i Alt efter særskilte Regninger betalt.................. 342 - 48 - Til St. Knuds Kirke endvidere for Monumentets bestandige Konservation 50 Rbd. Sølv, efter nærværende Qvartals-Kours....... 59 Balancerer saaledes Jndtægten 401 Rbd. 84 s.
Odense Adresse-Contoirs Efterretninger, 1824-07-20
For enhver af de ærede Subskribentere, som saa velvillige have bidraget til Udførelsen af dette Anliggende, ligger Listen med det specielle Regnskab til behagelig Eftersyn her paa Adressekontoiret. Odense den 17 Juli 1824. S. Hempel, Plakaten af 6 Marts 1789 for Kjøbenhavn, udvidet ved Plakaten af 12 Juni 1802 til samtlige Kjøbstæder i Danmark bringes ved de indtrædende Hundedage i Erindring for Odense Kjøbstæd, med Paalæg at holde alle Hunde i Huus og fra Gaaden, da enhver Hund, som antræffes løs, bliver nedlagt efter sidstmeldte Plakats Forskrivt og Eieren i al Fald mulkteret. Odense Politiekammer den 19 Juli 1824. Schønheyder. er.
Odense Adresse-Contoirs Efterretninger, 1824-07-20
Paa Adressekontoiret faaes: Valdemar den Store og hans Mænd. Et exisk Digt af B. S. Jngemann. 2 Deele. 3 Rbd. heftet. Klosteret. En romantisk Skildring af Walter Scott, oversat af A. Rasmussen. 3 Dele. 6 Rbd. heftet. Slottet Pontefract. Et historisk romantisk Sagn af Walter Scott, oversat af F. Schneider. 3 Deele. 6 Rbd. heftet.
Odense Adresse-Contoirs Efterretninger, 1824-07-20
Konfirmationshandling, da Hs. Kongelig Høihed, Prindsesse Wilhelmine Maria stadfæstede sin Daabspagt i Frederiksberg Slotskirke den 16 Mai 1824, ved M. F. Liebenberg. 2 Mk. heftet. Juridiske Afhandlinger af T. Algreen-Ussing og H. Marius Svane, Kandidater i Lovkyndigheden. 15 Mk. heft. Dialogisk Samtale om Danmarks Fæstebønders personlige Friehed og Statsforhold, med Hensyn til Selveiere. Godseiere og Kjøbstædborgere, med Beviis for at JacolBruuns aldeles ikke kjender Statsborgernes Pligter i Almindelighed, saalidet som den danske Bondes i Særdeleshed. 2 Mk. heftet.
Odense Adresse-Contoirs Efterretninger, 1824-07-20
Skipper Matthias Fischer er ankommen til Kjøbenhavn, og agter hastig at blive seilfærdig her til Odense. Han er beliggende i Nyhavn ud for No. 24. der i Odense er en Jagt, drægtig 5 Læst, underhaanden tilkjøbs. Liebhaverne melder sig hos Rasmussen, Kanal mester, ved Bassinet. Paa Gravene No. 555 faaes til nedsatte Priser alle Lædersorter.
Odense Adresse-Contoirs Efterretninger, 1824-07-20
Mandagen den 26 Juli førstkommende, Eftermiddag Kl. 5, bliver paa Odense Raadstue foretaget Auction over Tienden, til Sognepræsten og St. Knuds Kirke af Privates Jorder i St. Knuds Sogn; hvilket herved bekjendtgjøres. Odense den 20 Juli 1824. Lund, konstit. Auctionsdirekteur.
Odense Adresse-Contoirs Efterretninger, 1824-07-20
Efter Forlangende af Udlægshaveren, afholdes 3 Auctioner, over Hans Jensens Gaard i Fangel, der staaer for omtrent 2 Tdr. 4 Skpr. Ager og Engs Hartkorn. Auctionerne afholdes Torsdagene den 29 Juli 12 August samt Fredagen den 27 August næstkommende, de 2 første Gange paa Odense Herreds Tingsted og den sidste i Gaarden selv, hver Gang om Formiddagen Kl. 11. Odense Herredskontoir den 14 Juli 1824. C. A. Falbe.
Odense Adresse-Contoirs Efterretninger, 1824-07-20
Efter indgaaet Forlig af 25 Januar d. A. og en under 9 Julii afholdt Execution, bliver Peder Jensen i Øritzlef, Søndersøe Sogn, hans Eiendomsted, hvis Bygninger er bestaaende af 4 Længder Huus af 56 Fag Bindingsværks Bygning med Straatag og leerklinede Vægge, samt Gaardens Jorder, der er anslaaet til 37 1/2 Td. Land, deels Pløieland og deels Engbund, der staaer for Hartkorn 6 Tdr. 1 Skp. 3 Fdkr. 2 1/2 Alb., samt Afgrøden paa samme, opbuden ved Auction : begge afholdes paa første Gang Tirsdagen den 27 Juli I Herredernes Tingsted, anden - den 10 August Formiddagen Kl. 11. tredie - Onsdagen den 25 - Formiddagen Kl. 11, i Gaarden, efter Konditioner, som forinden faaes hos Undertegnede. Lunde, Scham og Schoubye Herreders Kontoir den 10 Juli. M. Knutzen.
Odense Adresse-Contoirs Efterretninger, 1824-07-23
No. 105. 55 Aargang. Fyens P. Stifts. privilegerede. Kongelig allene Avertissementstidende. Adresse-Avis og f. overalt i de Danske Stater, Forsendes med Brevposten, Udgiveren Søren Hempel i Odense. Redigeres, trykkes og forlægges af Fredagen den 23 Juli 1824. Jndhold. Frankerig (Herlisk Skrivelse af Eebiskoppen i Coullons, Spanien. Formaal (Forsøg til en Red revolution paa Madeira). Tydskland (Offentligheden af Forbundsdagens Forhandlinger afskaffet). Blandinger,
Odense Adresse-Contoirs Efterretninger, 1824-07-23
Fædrelandet Kongehuset. Offentlige Foranstaltninger.
Odense Adresse-Contoirs Efterretninger, 1824-07-23
Frankerig.
Odense Adresse-Contoirs Efterretninger, 1824-07-23
Til de interessanteste Debatter og Budgettet hører Hr. de la Bourdonnayes Jndvending imod de forlangte 2 Millioner 200,000 Fr. til Politiets hemmelige Udgivter, som han kaldte den delikateste Punkt ved den aarlige Forhandling, hvorfor Man ikke kunde stemme, uden at forraade sine Pligter og bidrage til at styrte den repræsentative Regjering; dersom det lod sig bevise, at disse Penge anvendtes til at spærre retmæssige Klager, Adgang til Tronen, vildlede den offentlige Mening, berøve den sine Organer og undergrave en lovlig Frihed efter den anden. Han lagde derfor de Deputerede paa Hjørte, at de vare Landets konstitutionelle Organ, og burde betænke de sørgelige Følger, naar Man lod denne moralske Kræft æde videre om sig. Alle vore Friheder ere krænkede, men ingen saa skjændigt, som det er skeet ved Valgene &c.
Odense Adresse-Contoirs Efterretninger, 1824-07-23
Hr. Lezardiere bemærkede den Ulykke, Mangelen paa Landsprodukternes Afsætning medfører da den Fattiges Fortjeneste ophører ved Velstandens Aftagelse. En god Bestyrelse - sagde han - maa sørge for at gjøre Landmanden lykkelig. Bonaparte vilde være frygtet, og det forstod hans Tjenere at gjøre ham. LudviXVIII vil være elsket, derfor maae hans Ministre stræbe at gjøre hans Navn velsignet. Hr. v. Vaublanklagede over Handelens Aftagelse, hvorved Frankerig endnu i Aaret 1820 havde en Fordeel af 70 Millioner, 1823 derimod et Tab af 43 Millioner. Dette Onde kan allene at hjelpes ved en større Cirkulation, som ikke kunde ventes, saalænge Paris allene sluger lige saa meget af Statskatten som det hele øvrige Frankerig. Seine=Departementer oppebær aarlig 400 og bidrager kun 75 Millioner, medens Calvados=Departementet bidrager 16 og kun forbruger 6 Mill. Hr. Malartie vilde have langt større Summer anvendte til Kirkernes Forbedring, og istemte Fleres Klager, over Centraliseringsystemmet og det deraf flydende Bureaukratie, hvilket Onde ene kan afhielpes ved at gjengive Provindserne deres Rettigheder.
Odense Adresse-Contoirs Efterretninger, 1824-07-23
De Deputerede fra Hayti ere nu indtrufne til Paris, og ikke, som nogle Blade havde udspredt, til Strasburg, hvorfra imidlertid Præfekten, der for endeel Aar siden var i en Mission paa Hayti, ogsaa er afreist til Hovedstaden. At disse Underhandlinger ville møde store Vanskeligheder, formoder Man; imidlertid er Hensigten maaskee ogsaa, at de Deputerede paa Stedet selv kunne erkyndige sig om, hvorvidt det har sin Rigtighed med den befrygtede Expedition til deres Øe.
Odense Adresse-Contoirs Efterretninger, 1824-07-23
Den Kongel, Ret har stadfæstet Bladet Aristarks Frifindelsesdom. Ogsaa Koureren er for saavidt sluppen, at Stemmerne vare lige deelte, 10 for og 10 imod den, Hvad der nu videre vil skee, er skjult, men at den selv anseer sin Sag for vunden, sluttes deraf, at den, ligesom Quotidienne, aflægger en Taksigelse til dem af sine Kolleger, som have interesseret sig for den. Quotidienne er derimod atter kommet i Labyrinth med den Kongel. Prokurør, for at have indrykket en Bekjendtgjørelse af Erkebiskoppen i Toulouse til sine Kolleger, hvori han fraraader dem at svare paa en Skrivelse fra Indenrigsministeren, hvorved Biskopperne opfordres til at erklære sig over den franske Geistligheds Deklaration af 1682, der kan ansees som Basis for den Gallikanske Kirkes Friheder, da derved Pavens Magt indskrænkes allene til det Geistlige, og ham frakjendes Ret til enten at afsætte Konger eller løse Undersaatter fra deres Troskabs-Eed. Denne Opfordring anseer Biskoppen som at Artontat paa Biskoppernes Rettighed, der allene kan være avlet i en forskruet Hjerne, da ingen borgerlig Autoritet er beføiet til at foreskrive dem, hvad Underviisningsmethode der skal følges paa deres Seminarier, og Man derved vilde støde an imod den hellige Stoel. At dette er Opsætsighed imod Statens Love, kan nu vel ikke nægtes; men Journ. d. Debats finder det dog besynderligt, at Man søger Bladet, hvori hiint Aftstykke er optaget, og ikke Forfatteren, som baade er Ærkebiskop, Kardinal og Pair af Frankerig. At bekjendtgjøre slige Vildfarelser, siger den, er jo ikke at samtykke dem, men langt mere at opdage dem, endskjøndt det ikke kan nægtes, at de ret godt harmonere med saa meget, andet Papisterie, som Man er vant til at læse i Quotidenne.
Odense Adresse-Contoirs Efterretninger, 1824-07-23
Spanien. Egentlig Nyt af Vigtighed haves ikke herfra, med mindre dertil skal regnes, at det geistlige Kapitel i Toledo er forundt Tilladelse, til evig Tid at føre Excellents=Titelen eller at der imellem de til Ceuta bortførte Galeislaver fandt tes Ynglinger paa 15 Aar, som have udstødt Smæde ord imod Kongen. At de Franske skulde kunne forlade Madrid til 1 Septbr. holdes for umuligt; thi endnu nylig ere her hæftede tree Personer i et Huus, hvor der holdtes Frimurer=Møder og General Riegos Portræt fandtes i Forsamlingssalen. Endvidere gjøres der Jagt efter Forfatterne og Uddeelerne af en foregiven Proklamation fra Mina til det spanske Folk. Jnfanterne ere ikke fulgte med Kongen og Dronningen til Sacedon.
Odense Adresse-Contoirs Efterretninger, 1824-07-23
Portugal. Man nærer endnu Haab om at kunne undvære de fremmede Tropper, endskjøndt her ikke skal gives mindre end fire Partier: et fransk, et engelsk, et spansk og et, som holder med den hellige Alliants. Efter Forlydende har de franske Hofterklæret, at Hr. Hyde de Neusville, hvorvel i bedste Hensigt, har overskredet sin Fuldmagt, ved at tilbyde Kongen et fransk Troppekorps. Der skal nu forfattes Lister paa de Vælgere i Provindserne, som skulle udnævne Deputerede til Cortes; men Tiden til disses Jndkaldelse er endnu ikke bestemt. Ogsaa venter Man nogle til Nutiden passende Modifikationer i Statuterne for de gamle Cortes, ligesom det og hedder, at det af den konstitutionelle Regjering antagne Salg af Nationalgodsebliver i Kraft. Ved et andet Kongeligt Dekret er givet nu befaling til at gjøre Ende paa Processerne for politiske Forseelser, for at de, som ere berettigede dertil, virkelig kunne nyde Godt af Amnestien. Nylig skal derimod en Dame, uagtet Lord Beresfords Forbøn, paa Kongens befaling være landsforviist, for at have staaet i hemmelig politisk Brevvexling med Dronningen.
Odense Adresse-Contoirs Efterretninger, 1824-07-23
Ogsaa paa Madeira blev i Slutningen af Mai Maaned gjort Forsøg af Geistligheden og de Militaire paa en Modrevolution til Fordeel for Jnfanten Miguel; men som Gouvernøren var saa heldig at faae qvalt i Fødselen, Ved et Kongel. Dekret af 8 Mai er det tilladt at omladealle paa portugisiske Skibe indførte indiske Produkter paa andre Skibe.
Odense Adresse-Contoirs Efterretninger, 1824-07-23
Tydskland. Af de publicerede Forhandlinger om de tydske Militair Kontingenter har Præsidial-Gesandten taget Anledning til at foreslaae denne Offentlighed af Forbundsdagens Forhandlinger i det Hele ophævet, som en skadelig Misbrug, da Forsamlingen er at anse som en permanent Ministerial-Kongres af Forbundslemmernes Repræsentantere. At Resultatet bekjendtgjøres er en ubetinget Nødvendighed; men Kommit teernes foregaaende Arbeider, og de enkelte Regjeringers forskjellige Anskuelser er Noget, der slet ikke passer sig til Meddelelse. Da de andre Gesandtere vare af samme Mening, blev eenstemmig taget den Beslutning, herefter at holde to Slags Protokoller over ethvert Møde, nemlig en offentlig og en separat, som blot trykkes loco dictatur eller til at cirkulere imellem Medlemmerne.
Odense Adresse-Contoirs Efterretninger, 1824-07-23
Landdagen i Würtemberg blev den 9 d. høitidelig sluttet i Kongens Fraværelse af Statsminister v. Otto, med en Tale, hvori han tilkjendegav Stænderne Hs. Majestæts høieste Tak og Tilfredshed med deres Bestræbelser, hvilket af Præsidenten Weishaar igjen besvaredes med en hjertelig Taksigelse til Kongen, som Forfatningens Gjenopretter og Beskytter.
Odense Adresse-Contoirs Efterretninger, 1824-07-23
Blandinger. Tydskland. Den hannoverske Minister, Grev Münster, er afreist til Johannisbjerget strax efter en Staffets Ankomst fra Fyrst Metternich, som herfra agter at begive sig til Jschl, et Sted paa Grændsen af Tyrol, hvis Saltbade ere berømte for deres styrkende Virkning paa Nerve systemmet.
Odense Adresse-Contoirs Efterretninger, 1824-07-23
Den Engelske Dr. Tiark, som i Forening med Hr. Professor Schumacher skal fortsætte Gradmaalingen, ankom den 2 d. til Helgoland paa Dampskibet Kommet, efter blot 46 Timers Overfart fra London. Næste Dag afseilede Skibet til Christiansand med den berømte Chemiker, Sir Humphry Davi, for paa denne Søereise at bestemme Jernets og Kobberets vexelvise Forhold i Havvandet, og ventedes om 5 Dage tilbage fra Norge. Det har blandt andet medbragt 29 af Engellands berømteste Kunstnere forfærdigede Chronometre, som ved at opstilles i et rummeligt Værelse vare sikrede for alle Skibets Slingringer og Rystelser. Paa adskillige Steder i Nordsøen er stationeret Kulskibe, for at forsyne Kometen med det fornødne Brænde Materiale. Den forbruger nemlig hver Time omtrent 2 Tønder Kul og Maskinen arbeider med 80 Hestes Kraft.
Odense Adresse-Contoirs Efterretninger, 1824-07-23
Paa Helgoland er ogsaa oprettet et Observatorium, hvor Prof. Schumacher skal forestaae de astronomiske og geodætiske Operationer.
Odense Adresse-Contoirs Efterretninger, 1824-07-23
Østerrig. Den sidste Oversvømmelse af Moldau, Elben og Eger har været meget ødelæggende. Endnu den 26 f. M. var Moldauen ved Prag opfyldt med Ruiner af Skibe og Bygninger, ja flere Liig af Mennesker og druknede Kreaturer saaes at flyde med Strømmen. Alle Gaden ved Flodbreden stode under Vand og Beboerne vare flygtede til øverste Etage, hvor Man maatte tilføre dem Levnetsmidler paa Baade. Vandet var denne Gang steget høiere end 1784.
Odense Adresse-Contoirs Efterretninger, 1824-07-23
Sverrig. J de første Dage af Juni Maaned har nogle Hest=Garder gjort sig skyldige i slemme Uordener mod tvende Reebslagere ved Navn Sjøstad, som ere Brødre, ved af den ubetydeligste Grund at mishandle dem i og uden for deres Bopæl saaledes, at de i flere Dage maatte rømme samme, og i fuld Jnsubordination mod deres Officerer, med flere hundrede af deres Kammerater forfølge dem igjennem Gaderne &c. Da Slots=Retten har henviist de Fornærmede til Krigsretten, saa have de nu indgivet deres Klage til Rigstændernes Justitsbefuldmægtigede.